# Ventosa de la Cuesta

Ventosa de la Cuesta és un municipi de la província de Valladolid a la comunitat autònoma espanyola de Castella i Lleó.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 167 | 164 | 163 | 154 | 157 | 150 | 142 | 135 | 134 | 138 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Juan Carlos Fernández Fernández | PP | 14/06/2003 |
| 2007 - 2011 | Juan Carlos Fernández Fernández | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Patrimoni històric-artístic
### Església de Santa María de l'Assumpció

Es tracta d'un temple catòlic construït en maó, possiblement a la fi del segle xv o principis del XVI. Presenta planta de saló, amb altar major de forma octogonal i cor elevat als peus, mentre que la coberta és de volta de creueria amb llunetes i guixeries a la nau, quart d'esfera amb llunetes a l'altar major i volta de canó a la sagristia. A l'exterior presenta contraforts als murs i a l'absis, cas en el qual són angulars i rematats en pinacles. Així mateix, la decoració exterior de l'absis -de traçat mudèjar- es complementa amb arcuacions al coronament. Als peus de l'edifici es troba la torre, de planta quadrada, tres cossos i també en maó.
En el seu interior es conserven una creu processional del segle xiii en bronze així com diverses pintures renaixentistes atribuïdes al Mestre de Becerril. Als peus de l'altar major està enterrat, tal com va ser la seva voluntat testamentària, l'escultor Alonso Berruguete, mort el 1561. Als llibres de fàbrica se certifica la mencionada sepultura, encara que no hi ha inscripcions en les lloses sepulcrals, el que podria explicar-se per la reforma del terra de l'església que va tenir lloc el 1768:
| « | yten mas se le aze cargo al dicho mayordomo myll mrs de la sepultura de Berruguete. | » |

### Humilladero del Cristo

A l'entrada del poble des de Matapozuelos, destaca l'ermita del Humilladero del Cristo, tota ella de maó, amb campanar de cadireta i amb una carcassa moderna que cobreix la seva única nau.

## Referències

* ↑ «Ventosa de la Cuesta» (en castellà). [Consulta: 17 novembre 2013].
* ↑ Antón Casaseca, Francisco «Ventosa de la Cuesta. Iglesia parroquial». Catálogo Monumental de la Provincia de Valladolid, I, cap a 1916, pàg. 339-340 [Consulta: 17 novembre 2013].
* ↑ Pérez de Castro, Ramón; Fiz Fuertes, Irune «Precisiones sobre unas tablas del Maestro de Becerril en Palencia y en Becerril de Campos» (en castellà). BSAA Arte: Boletín del Seminario de Estudios de Arte, 74, 2, 2008, pàg. 273-279. ISSN: 1888-9751 [Consulta: 17 novembre 2013].
* ↑ Museo Nacional del Prado. «Maestro de Becerril». [Consulta: 17 novembre 2013].
* ↑ Vega, Alberto. «El señorío de Alonso Berruguete» (en castellà). [Consulta: 17 novembre 2013].